Nafarroako Parlamentuko Mahaiak, 2021eko urtarrilaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkezturiko galdera, Refenaren instalazioak erabiltzeagatik ordaindu ez izanari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko urtarrilaren 25ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioaren eledun Bakartxo Ruiz Jaso andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Pasa den apirilaz geroztik, Nafarroako Gobernuak ez dio ordaindu Refenaren jabeari instalazio horiek erabiltzeagatik. Zergatik?

Zer esan nahi du Nafarroako Gobernuak gai hori “konplexua” dela dioenean?

Jabearekin hitzartuta dago, edota desadostasuna dago alokairuaren prezioaren inguruan?

Zenbat da ordaindu beharrekoa?

Noiz ordainduko da?

Iruñean, 2021eko urtarrilaren 20an

Foru parlamentaria: Bakartxo Ruiz Jaso